एह सुबिधा के इस्तेमाल करे वाला यूजर लोग अपना वेबसाइट सभ पर सोशल प्लगिन, ई-कामर्स, ऑनलाइन मार्केटिंग, कांटैक्ट फारम, ई-मेल मार्केटिंग आ कम्युनिटी फोरम नियर चीज जोड़ सकत बा। अइसन सुबिधा सभ खातिर खुद विक्स के डेवलप कइल आ बाहरी थर्ड-पार्टी सभ के डेवलप कइल एप्लीकेशन मौजूद बाड़ीं। विक्स के ई वेबसाइट बिल्डर खुद फ्रीमियम बिजनेस मॉडल पर बनल बाटे जे आपन कमाई प्रीमियम अपग्रेड सभ के जरिये करे ला; मतलब ई कि कुछ बेसिक सुबिधा फिरी में उपलब्ध करावे ला आ अउरी बेसी सुबिधा चाहे वाला यूजर लोग के प्रीमियम चीज उपलब्ध करा के उनहन लोग से पइसा कमाला।